**Kaimo bendruomenės ir jų asociacijos** nuo š. m. sausio 22 d. iki vasario 23 d. kviečiamos teikti paramos paraiškas pagal 2018 metų nacionalinės paramos kaimo bendruomenių veiklai teikimo taisykles, patvirtintas žemės ūkio ministro Broniaus Markausko 2018 m. sausio 15 d. įsakymu Nr. 3D-20 ,,Dėl 2018 metų nacionalinės paramos kaimo bendruomenių veiklai teikimo taisyklių patvirtinimo“.

Detalūs reikalavimai pareiškėjams, tinkamų finansuoti išlaidų sąrašas, projektų atrankos kriterijai ir kt. aktuali informacija skelbiama 2018 metų taisyklėse.

**Atkreipiame dėmesį, kad** šiais metais paramos paraiškas kaimo bendruomenės turi teikti NMA (adresas: Blindžių g. 17, 08111 Vilnius), kuri atliks ir jų  vertinimą.

Paramos paraiškos forma ir kita kaimo bendruomenėms aktuali informacija skelbiama Žemės ūkio ministerijos interneto svetainėje [www.zum.lrv.lt](http://www.zum.lrv.lt/).

Taip pat informaciją skelbia NMA ([www.nma.lt](http://www.nma.lt/)).  Papildomą informaciją NMA teikia bendruoju telefonu (8 5) 252 6999 arba 1841, el. p. [info@nma.lt](mailto:info@nma.lt).

Informaciją teikia ir ŽŪM Kaimo plėtros departamento Alternatyviosios veiklos skyriaus vyriausioji specialistė Jolanta Vaičiūnienė, tel. (8 5) 239 1276, el. p. Jolanta.Vaiciuniene@zum.lt.